1. **Ministru kabineta rīkojuma projekta "Par Papildu Protokola Eiropas Padomes 2005. gada 16. maija Konvencijai par terorisma novēršanu 7. pantā dotā pienākuma izpildi" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Papildu Protokola Eiropas Padomes 2005. gada 16. maija Konvencijai par terorisma novēršanu (turpmāk – Papildu protokols), kas 2015. gada 22. oktobrī Rīgā tika atvērts parakstīšanai, 7. pants. Latvija Papildu protokolu parakstīja 2015. gada 22. oktobrī un ar 2017. gada 11. maija likumu "Par Papildu protokolu Eiropas Padomes Konvencijai par terorisma novēršanu" to ratificēja. Ar 2008. gada 13. novembra likumu "Par Eiropas Padomes Konvenciju par terorisma novēršanu" Latvija ir pievienojusies Eiropas Padomes Konvencijai par terorisma novēršanu (turpmāk – Konvencija). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Papildu protokola 7. pantā ietvertas prasības valstīm saskaņā ar nacionālajiem tiesību aktiem un spēkā esošajiem starptautiskajiem pienākumiem, veikt tādus pasākumus, kas nepieciešami, lai stiprinātu savlaicīgu apmaiņu starp valstīm ar jebkādu pieejamu būtisku informāciju par personām, kas ceļo uz ārvalstīm terorisma nolūkā, kā tas noteikts Papildu protokola 4. pantā. Šim nolūkam katrai valstij jānosaka kontaktpunkts, kas pieejams septiņas dienas nedēļā un 24 stundas dienā. Minētajam kontaktpunktam steidzamības kārtībā jābūt spējīgam veikt saziņu ar citas valsts kontaktpunktu un valsts var izvēlēties noteikt jau esošu kontaktpunktu.  Saskaņā ar Valsts drošības iestāžu likuma 10. panta pirmās daļas 10. punktu viens no valsts drošības iestāžu galvenajiem uzdevumiem ir tām noteiktās kompetences ietvaros klasificētās informācijas apmaiņa ar ārvalstu institūcijām, starptautiskajām organizācijām un to institūcijām. Savukārt saskaņā ar minētā likuma 15. panta otro daļu Drošības policija valsts drošības jomā veic pretizlūkošanas un operatīvās darbības pasākumus, lai apkarotu terorismu, pretizlūkošanas un operatīvās darbības pasākumus, kas nepieciešami Iekšlietu ministrijas un tās sistēmas iestāžu aizsardzībai, kā arī valsts un pašvaldību institūciju, kā arī citu juridisko personu darbības koordinēšanu pretterorisma jomā un valsts politikas īstenošanas analīzi šajā jomā. Ņemot vērā, ka Drošības policijas kā valsts drošības iestādes kompetencē ir veikt pasākumus, lai novērstu terorismu, cita starpā, apmainoties ar klasificētu informāciju ar ārvalstu institūcijām, starptautiskajām organizācijām un to institūcijām, Drošības policija ir nosakāma kā atbildīgā institūcija Papildu protokola 7. pantā dotā pienākumā izpildē esošās kompetences un pienākumu ietvaros. |
| 3. | Projekta izstrādē iesaistītās institūcijas | Tieslietu ministrija. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecināms uz Drošības policiju. |
| 2. | Tiesiskā regulējuma ietekme uz tautsaimniecību un administratīvo slogu | Projekts nemaina administratīvo slogu, proti, sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar, jo netiek ieviestas jaunas administratīvās procedūras. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Konvencija, Papildu protokols. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Projekts šo jomu neskar. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Papildu protokols. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| **7. pants.** | Ministru kabineta rīkojuma projekts. | Tiks izpildīts pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Drošības policija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III, IV un VI sadaļa – projekts šīs jomas neskar.

Iesniedzējs:

tieslietu ministrs Dzintars Rasnačs

Dzalbe 67036938

Sintija.Dzalbe@tm.gov.lv